CELEX: 32009R0310
Language: el
Date: 2009-04-15 00:00:00
Title: Κανονισμός (ΕΚ) αριθ. 310/2009 της Επιτροπής, της 15ης Απριλίου 2009 , για το άνοιγμα των αγορών αποκορυφωμένου γάλακτος σε σκόνη με διαγωνισμό για την περίοδο που λήγει στις 31 Αυγούστου 2009

16.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 97/13
            
         
      ΚΑΝΟΝΙΣΜΌΣ (ΕΚ) αριθ. 310/2009 ΤΗΣ ΕΠΙΤΡΟΠΉΣ
   
   της 15ης Απριλίου 2009
   για το άνοιγμα των αγορών αποκορυφωμένου γάλακτος σε σκόνη με διαγωνισμό για την περίοδο που λήγει στις 31 Αυγούστου 2009
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 13 παράγραφος 3 και το άρθρο 18 παράγραφος 2 στοιχείο ε), σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 309/2009 της Επιτροπής (2) έκλεισαν στις 15 Απριλίου 2009 οι αγορές από την παρέμβαση αποκορυφωμένου γάλακτος σε σκόνη σε καθορισμένη τιμή ανοιχτές για την περίοδο από 1ης Μαρτίου έως 31 Αυγούστου 2009 επειδή οι προσφορές υπερέβησαν την ποσότητα των 109 000 τόνων που προβλέπεται στο άρθρο 13 παράγραφος 1 στοιχείο δ) του κανονισμού (ΕΚ) αριθ. 1234/2007.
            
         
               (2)
            
            
               Προκειμένου να συνεχιστεί η στήριξη της αγοράς αποκορυφωμένου γάλακτος σε σκόνη είναι σκόπιμο να προκηρυχθεί διαγωνισμός.
            
         
               (3)
            
            
               Το άρθρο 13 του κανονισμού (ΕΚ) αριθ. 214/2001 της Επιτροπής (3) θέτει κανόνες που πρέπει να ακολουθούνται όταν η Επιτροπή αποφασίζει ότι οι αγορές πρόκειται να πραγματοποιηθούν στο πλαίσιο διαγωνισμού.
            
         
               (4)
            
            
               Λόγω της ιδιαίτερης κατάστασης της αγοράς γάλακτος και γαλακτοκομικών προϊόντων και προκειμένου να βελτιωθεί η αποτελεσματικότητα του συστήματος, είναι σκόπιμο να αυξηθεί, μέσω παρέκκλισης, η συχνότητα των διαγωνισμών σε δύο φορές το μήνα.
            
         
               (5)
            
            
               Προκειμένου να καταστεί δυνατή η έναρξη των αγορών αποκορυφωμένου γάλακτος σε σκόνη με διαγωνισμό αμέσως μετά το κλείσιμο των αγορών από την παρέμβαση σε καθορισμένη τιμή, ο παρών κανονισμός είναι σκόπιμο να αρχίσει να ισχύει το συντομότερο δυνατό.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αγορές αποκορυφωμένου γάλακτος σε σκόνη με διαγωνισμό, καθ’ υπέρβαση του ορίου που προβλέπεται στο άρθρο 13 παράγραφος 1 του κανονισμού (ΕΚ) αριθ. 1234/2007, ανοίγονται έως τις 31 Αυγούστου 2009, βάσει των όρων που προβλέπονται στο κεφάλαιο II τμήμα 4 του κανονισμού (ΕΚ) αριθ. 214/2001 και στον παρόντα κανονισμό.
   Άρθρο 2
   Κατά παρέκκλιση από το άρθρο 14 παράγραφος 2 του κανονισμού (ΕΚ) αριθ. 214/2001, η προθεσμία υποβολής προσφορών για τους επιμέρους διαγωνισμούς λήγει την πρώτη και τρίτη Τρίτη κάθε μηνός στις 11 π.μ. (ώρα Βρυξελλών).
   Ωστόσο, για το μήνα Αύγουστο η προθεσμία λήγει την τέταρτη Τρίτη στις 11 π.μ. (ώρα Βρυξελλών). Εάν η Τρίτη είναι αργία, η προθεσμία λήγει την προηγούμενη εργάσιμη ημέρα στις 11 π.μ. (ώρα Βρυξελλών).
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Απριλίου 2009.
      
         
            Για την Επιτροπή
         
         Jean-Luc DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 97 της 16.4.2009, σ. 12.
   
      (3)  ΕΕ L 37 της 7.2.2001, σ. 100.